《点校倚松老人诗集》
清代·曾习经

钞本倚松诗，讹脱如乱麻。多时存吾箧，每见辄惋嗟。

雪窗有馀閒，奋笔事骚爬。稍披荆棘丛，寒条见嘉花。

存神郁蓊间，叹息静无哗。谭谭江西派，宛宛见角牙。

惜多知解词，金襕炫袈裟。开卷五七言，渊乎殊无涯。

持比文字禅，一可当一年。

作者简介：曾习经，字刚甫，号蛰庵，揭阳人。光绪庚寅进士。历官度支部右丞。有《蛰庵诗存》。